62018TJ0553_INF
Απόφαση του Γενικού Δικαστηρίου (έβδομο τμήμα) της 14ης Ιουλίου 2021 – Rodríguez Gómez κατά Συμβουλίου
(Υπόθεση T‑553/18)
«Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση κεφαλαίων – Κατάλογοι των προσώπων, οντοτήτων και φορέων κατά των οποίων ισχύει η δέσμευση των κεφαλαίων και των οικονομικών πόρων – Καταχώριση του ονόματος του προσφεύγοντος στους καταλόγους – Διατήρηση του ονόματος του προσφεύγοντος στους καταλόγους – Πλάνη εκτιμήσεως – Δικαίωμα ιδιοκτησίας»
1.
Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Περιοριστικά μέτρα λόγω της κατάστασης στη Βενεζουέλα – Κανονισμός με τον οποίο χωρεί επανεξέταση του καταλόγου των προσώπων, ομάδων ή οντοτήτων που αφορούν τα μέτρα χωρίς κατάργηση του προγενέστερου κανονισμού – Προσφυγή ασκηθείσα από πρόσωπο που δεν μνημονεύεται στον κανονισμό αυτό – Παραδεκτό
[Άρθρο 263 ΣΛΕΕ· απόφαση (ΚΕΠΠΑ) 2018/1656 του Συμβουλίου· κανονισμός 2018/1653 του Συμβουλίου]
(βλ. σκέψεις 33-35)
2.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Κανονισμός περί επιβολής περιοριστικών μέτρων κατά ορισμένων προσώπων και οντοτήτων λόγω της κατάστασης στη Βενεζουέλα – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/901 και (ΚΕΠΠΑ) 2018/1656, παράρτημα I· κανονισμοί του Συμβουλίου 2017/2063, παράρτημα IV, 2018/899 και 2018/1653]
(βλ. σκέψεις 43-46, 48)
3.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στη Βενεζουέλα – Έκταση του ελέγχου – Καταχώριση των προσώπων που εμπλέκονται στην υπονόμευση της δημοκρατίας και του κράτους δικαίου – Έγγραφα διαθέσιμα στο κοινό – Αποδεικτική αξία – Αρχή της ελεύθερης εκτίμησης των αποδείξεων
[Απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/901 και (ΚΕΠΠΑ) 2018/1656, παράρτημα I· κανονισμοί του Συμβουλίου 2017/2063, παράρτημα IV, 2018/899 και 2018/1653]
(βλ. σκέψη 47)
4.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση των κεφαλαίων των υπευθύνων για σοβαρές παραβιάσεις των ανθρωπίνων δικαιωμάτων ή υπονόμευση του κράτους δικαίου – Κριτήρια – Καθήκοντα που συνεπάγονται ευθύνη όσον αφορά την υπονόμευση της δημοκρατίας ή τον σεβασμό του κράτους δικαίου – Πλάνη εκτιμήσεως – Δεν υφίσταται
[Απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με τις αποφάσεις (ΚΕΠΠΑ) 2018/901 και (ΚΕΠΠΑ) 2018/1656, άρθρα 6 § 1 και 7 § 1 και παράρτημα I· κανονισμοί του Συμβουλίου 2017/2063, άρθρο 8 § 3 και παράρτημα IV, 2018/899 και 2018/1653]
(βλ. σκέψεις 50, 53-58)
5.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στη Βενεζουέλα – Δέσμευση των κεφαλαίων των υπευθύνων για σοβαρές παραβιάσεις των ανθρωπίνων δικαιωμάτων ή υπονόμευση του κράτους δικαίου – Περιορισμός του δικαιώματος ιδιοκτησίας – Παραβίαση της αρχής της αναλογικότητας – Δεν υφίσταται
[Άρθρο 21 § 2, στοιχείο βʹ, ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 17 § 1 και 52 § 1· απόφαση (ΚΕΠΠΑ) 2017/2074 του Συμβουλίου, όπως τροποποιήθηκε με την απόφαση (ΚΕΠΠΑ) 2018/901, άρθρο 7 § 4 και παράρτημα I· κανονισμοί του Συμβουλίου 2017/2063, άρθρα 8 και 9 § 1 και παράρτημα IV, και 2018/899]
(βλ. σκέψεις 65-71, 73-78, 81, 83)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση, αφενός, της αποφάσεως (ΚΕΠΠΑ) 2018/901 του Συμβουλίου, της 25ης Ιουνίου 2018, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 160 I, σ. 12), και της αποφάσεως (ΚΕΠΠΑ) 2018/1656 του Συμβουλίου, της 6ης Νοεμβρίου 2018, για την τροποποίηση της απόφασης (ΚΕΠΠΑ) 2017/2074 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 276, σ. 10), και, αφετέρου, του εκτελεστικού κανονισμού (ΕΕ) 2018/899 του Συμβουλίου, της 25ης Ιουνίου 2018, για την εφαρμογή του κανονισμού (EΕ) 2017/2063 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 16 I, σ. 5), και του εκτελεστικού κανονισμού (ΕΕ) 2018/1653 του Συμβουλίου, της 6ης Νοεμβρίου 2018, για την εφαρμογή του κανονισμού (EE) 2017/2063 σχετικά με περιοριστικά μέτρα λόγω της κατάστασης στη Βενεζουέλα (ΕΕ 2018, L 276, σ. 1), καθόσον οι πράξεις αυτές αφορούν την προσφεύγουσα.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Delcy Eloina Rodríguez Gómez στα δικαστικά έξοδα.